Тукай юлы
Низамова Раушания Марселевна, 
Арча районы Утар-Аты төп гомуми белем мәктәбенең башлангыч класслар укытучысы
Язлар белән җиргә туа
Кушлавыч саласында,
Мөхәммәтгариф малае
Бөек шагыйрь- Габдулла.

Малай туып биш ай үткәч, 
Мәмдүнәне тол калдырып, 
Габдулланы ятим итеп
Әтиләре китә калдырып.

Их, шул чакта белми Тукай
Үзен ниләр көтәсен, 
Әнисе китә кияүгә
Инде нихәл итәсең...

Нужа күреп кала Апуш
Фәкыйрь карчык Шәрифәдә,
И тилмерә, газаплана, 
Нәни йөрәк ничек түзә?

Менә бер мәл Габдуллага
Язмыш уңай карый сыман, 
Ул юл тота әнисенә, 
[bookmark: _GoBack]Алда була- куе томан.

Бәхет килде дигәч кенә
Тукай янә ятим кала,
Әти дә юк, әни дә юк, 
Хәзер Апуш кая бара?

Озак елый нәни Апуш
Юллар илтә Өчилегә.
Көтә аны авыр сынау-
Ачлык, газап, урау юллар.

Озаталар Казаннарга
Кемгә кирәк ятим бала? 
Шул чагында Мөхәммәтвәли
Асрамага бала ала. 

Бу гаиләдә нәни Тукай
Ике еллап яшәп ала.
Явыз картлык ишек каккач
Тукай кабат ятим кала.

Кайтаралар Өчилегә
Сынау һаман кабатлана,
Ач-ялангач нәни Тукай
Яшәр өчен газаплана.

Шул чагында язмышында
Кабат кояш чыгып ала.
Очрый аңа Сәгъди абзый
Ул уллыкка аны ала.

Кырлай Тукай язмышында
Рәхәт бер чор булып кала.
Шагыйрь үзенең иҗатына
Нәкъ Кырлайда нигез сала. 

Кырлайда ул белем ала, 
Мәдрәсәдә укый, яза,
Матур гына яшәгәндә
Туганнары табып ала.

Уральскида «Мотыйгыя»дә
Аптырыйлар барысы:
Тукай телләр өйрәнә:
Рус, гарәп, төрек, фарсы...

Үсә Тукай Уральскида
Белем туплый, дуслар таба,
Язмалары журналларда
Әледән әле урын ала. 

Әмма газиз туган туфрак 
Казаннарга аны тарта,
Бөек Тукай шагыйрь булып
«Пар атлар»да анда кайта.

Туган илдә таба Тукай
Рухи азык, газиз дуслар,
Дан казана бөек Тукай
Бастырыла күп китаплар.

Тик шул чакта үлем чире
Бугазыннан тотып ала, 
Татар халкын ятим итеп
Бөек Тукай китеп бара...
